7)+Facebook+και+Εκπαίδευση

==To Facebook αποτελεί ένα σύγχρονο κοινωνικό δίκτυο, όπου πέρα από την τεχνική υποδομή υπάρχει και μια κοινή βάση πάνω στην οποία αναπτύσσεται η επικοινωνιακή σχέση. Είναι μια πλατφόρμα κοινωνικής δικτύωσης που ιδρύθηκε το 2004. Στο Facebook ο χρήστης διευρύνει το κοινωνικό του δίκτυο κάνοντας φίλους, χρησιμοποιώντας εφαρμογές που τους φέρνουν πιο κοντά. Το κοινωνικό δίκτυο που δημιουργείται ενισχύει το ήδη υπάρχον κοινωνικό τους κεφάλαιο. Οι χρήστες συζητούν,εκμυστηρεύονται και εκφράζουν αισθήματα εμπιστοσύνης. Στα πλαίσια αναζήτησης στοιχείων που να αναδεικνύουν το Facebook ως εκπαιδευτικό εργαλείο πραγματοποιήθηκε μια έρευνα, η οποία στηρίχτηκε σε ένα μοντέλο αποτελούμενο από λανθάνουσες και μη μεταβλητές, όπως την χρησιμότητα, την ευκολία στη χρήση,την κοινωνική επιρροή, την διευκόλυνση ορών-συνθηκών και την κοινωνικοποίηση. Αναλυτικότερα, η χρησιμότητα αποτελεί έναν σημαντικό προγνωστικό παράγοντα αποδοχής και διάδοσης ενός συστήματος, αφού το Facebook προσφέρει διάφορες ευκαιρίες, μεταξύ των οποίων είναι η επικοινωνία,η συνεργασία, η ανταλλαγή πληροφοριών και η απόλαυση,στοιχεία τα οποία προτείνονται ως σημαντικοί παράγοντες που επηρεάζουν την υιοθέτηση του Facebook.Έπειτα, η ευκολία στη χρήση,δηλαδή ο συνδιασμός των τεχνικών δεξιοτήτων του χρήστη και οι ικανότητές του στη διαχείριση των χαρακτηριστικών του Facebook είναι ένας άλλος σημαντικός παράγοντας. Ακολουθεί η κοινωνική επιρροή, η οποία ορίζεται ως η αντίληψη ενός προσώπου για το πως θα αντιδράσουν άλλα πρόσωπα μετά τη συμμετοχή του στο νέο κοινωνικό περιβάλλον του Facebook. Στη συνέχεια, με τη διευκόλυνση συνθηκών-ορών νοείται η δυνατότητα πρόσβασης σε υπηρεσίες υποστήριξης που διευκολύνουν ενώ διαχειρίζεται από μόνος του τις δραστηριότητες του Facebook. Τέλος, η κοινωνικοποίηση θεωρείται ένας από τους καθοριστικούς παράγοντες των κινήτρων του ατόμου για συμμετοχή σε εικονικές κοινότητες. Τα τελευταία χρόνια, σε μια προσπάθεια αύξησης της αποτελεσματικότητας της μάθησης παρατηρείται αναδόμηση παραδοσιακών μαθησιακών περιβαλλόντων που απορρέουν από τη φιλοσοφία σύμφωνα με τις θεωρίες του κονστρουκτιβισμού. Οι κονστρουκτιβιστικές προσεγγίσεις,λοιπόν, αποκτούν σήμερα στη μάθηση αυξανόμενη βαρύτητα γιατί φαίνεται να απέτυχαν τα παραδοσιακά μοντέλα, που εστίαζαν στη μετάδοση αποσπασματικής γνώσης, ενώ οι πρόσφατες τεχνολογικές εξελίξεις διευκολύνουν ιδιαίτερα την υλοποίηση των προσεγγίσεων αυτών. Έτσι,λοιπόν, σύμφωνα με τις κονστρουκτιβιστικές προσεγγίσεις,ορισμένα από τα κύρια χαρακτηριστικά που πρέπει να διαθέτει ένα αποτελεσματικό μαθησιακό περιβάλλον βασιζόμενο στις ΤΠΕ είναι τα ακόλουθα: ιδιαίτερη σημασία στις δραστηριότητες στις οποίες πρέπει να εμπλακεί ο χρήστης και όχι στο περιεχόμενο που πρέπει να μεταδοθεί προς το χρήστη,μαθησιακό περιεχόμενο που να προσελκύει το ενδιαφέρον και την περιέργεια του χρήστη,δυνατότητες εφαρμογής της νέας γνώσης, δραστηριότητες επίλυσης προβλημάτων που αντανακλούν την πολυπλοκότητα της πραγματικής ζωής, δυνατότητες άμεσου χειρισμού αντικειμένων,χρήση πολλαπλών εναλλακτικών μορφών αναπαράστασης, έλεγχος της διαδικασίας της μάθησης από τον ίδιο τον χρήστη. Το Facebook θεωρείται πλέον ως ένα ευνοικό εκπαιδευτικό εργαλείο, λόγω της δομής και των διαφόρων υπηρεσιών κοινής ωφελείας. Σε σχετικές μελέτες υποστηρίζεται ότι τα κοινωνικά δίκτυα και στην προκειμένη περίπτωση το Facebook διευκολύνουν την άτυπη μάθηση, λόγω του ενεργού ρόλου τους στην καθημερινή ζωή των μελών. Το κοινωνικό δίκτυο υποστηρίζει τη συνεργατική μάθηση, τα άτομα καλλιεργούν την κριτική σκέψη και ενισχύεται η επικοινωνία και ο γραπτός λόγος. Επιστήμονες χαρακτηρίζουν τα κοινωνικά δίκτυα παιδαγωγικά εργαλεία, γιατί οι άνθρωποι μπορούν να τα χρησιμοποιήσουν για συνδεσιμότητα,συνεργασία,ανταλλαγή πληροφοριών δημιουργία περιεχομένου,γνώση,συσσώρευση πληροφοριών και τροποποίηση. Σε αυτή τη μελέτη η εκπαιδευτική χρήση του Facebook εξετάζεται κάτω από τρία θέματα ,α)την επικοινωνία, β)την συνεργασία και γ) την ανταλλαγή υλικού.Η εκπαιδευτική χρήση του Facebook όσον αφορά την επικοινωνία συνίσταται σε δραστηριότητες,όπως η δυνατότητα επικοινωνίας μεταξύ μαθητών και εκπαιδευτικών,διευκολύνοντας την συζήτηση στη τάξη σχετικά με θέματα του μαθήματος.Όσον αφορά την συνεργασία το Facebook παρέχει δυνατότητες και ευκαιρίες στα μέλη για συμμετοχή στα νέα δίκτυα,ανοίγοντας έτσι προοπτικές για τη συνεργατική μάθηση. Οι άνθρωποι μπορούν να ανταλλάξουν ιδέες, δεδομένα και πληροφορίες και να συνεργάζονται με όποιους έχουν κοινά συμφέροντα,τις ιδέες και τις ανάγκες.Η εκπαιδευτική χρήση του Facebook για συνεργασία συνίσταται σε δραστηριότητες, όπως είναι τα άτομα να συμμετέχουν σε ομάδες που σχετίζονται με τα σχολεία,τις τάξεις. Σχετικά με την ανταλλαγή υλικού, είναι σαφές ότι αφού οι άνθρωποι μπορούν να ανταλλάξουν ιδέες και πληροφορίες στο Facebook,μπορούν επίσης άνετα να μοιραστούν τα υλικά, τα σχέδια, τα έγγραφα. Με τις δυνατότητες, όπως η μεταμόρφωση βίντεο και φωτογραφιών,παρέχονται στους χρήστες του Facebook οπτικά υλικά και πόροι. Η εκπαιδευτική χρήση του Facebook για κοινή χρήση των πόρων και του υλικού αποτελείται από δραστηριότητες,όπως ανταλλαγή πολυμέσων,βίντεο,ακουστικού υλικού και άλλων. Γνωρίζουμε βέβαια, από την άλλη πλευρά ότι ο αριθμός των πληροφοριών που ανταλλάσονται μεταξύ των χρηστών των υπηρεσιών κοινωνικής δικτύωσης μπορεί να ποικίλλει σε μεγάλο βαθμό. Οι πληροφορίες αυτές μπορούν να υποκλαπούν και να χρησιμοποιηθούν για παράνομη χρήση. Το Facebook μπορεί να είναι πιθανώς κίνδυνος για τους εκπαιδευτικούς,αφού μέσω ορισμένων εφαρμογών επιτρέπεται στους χρήστες να επικοινωνούν μέσω του δικτύου κοινωνικής δικτύωσης The Wall, το οποίο είναι μια εφαρμογή του Facebook και είναι παρόμοιο με πίνακα συζητήσεων. Οι εκπαιδευτικοί πρέπει να γνωρίζουν τον τρόπο προσέγγισης ενός μαθητή, με βάση τον τομέα, όπως για παράδειγμα το επίπεδο της συμμετοχής μπορεί να έχει αρνητική επίδραση στους φοιτητές,λόγω δηλώσεων που σχετίζονται με το Facebook. Ένας άλλος τομέας που μπορεί να επηρεάσει τη μαθησιακή εμπειρία για τους μαθητές είναι ο τύπος διαφημίσεων που εμφανίζονται στη σελίδα κοινωνικής δικτύωσης.== ==Καταλήγοντας και ολοκληρώνοντας,λοιπόν, διαπιστώθηκε πως η χρήση του Facebook στην εκπαίδευση μπορεί να έχει θετικά αποτελέσματα αν χρησιμοποιηθούν ή καλύτερα και σωστότερα αν αξιοποιηθούν τα χαρακτηριστικά και η δημοτικότητά του. Αυτός ο τρόπος επικοινωνίας δύναται να αποτελέσει συμπληρωματικό μέσο ενίσχυσης της εκπαιδευτικής διαδικασίας και επικοινωνίας τόσο των καθηγητών όσο και των μαθητών μεταξύ τους αν υπάρξει κίνητρο για νέες ερευνητικές μελέτες που θα στοχεύσουν στην εύρεση τρόπων που θα μπορούσε το Facebook να χαρακτηριστεί ασφαλές.==